b'\n_START_ARTICLE_\nJev\xc5\xa1\xc4\x8dek\n_START_SECTION_\nErwin Rommel v Jev\xc5\xa1\xc4\x8dku\n_START_PARAGRAPH_\nMed dvanajsto So\xc5\xa1ko bitko se je 25. oktobra 1917 Erwin Rommel v Jev\xc5\xa1\xc4\x8dku utaboril in preu\xc4\x8deval voja\xc5\xa1ki zemljevid za vzpon na Matajur. Za svoje dose\xc5\xbeke v tej bitki je Rommel nato prejel prusko priznanje Pour le M\xc3\xa9rite._NEWLINE_Avgusta 2017 so Erwinu Rommlu na Brgoli\xc4\x8devi doma\xc4\x8diji, kjer se je med bitko utaboril, postavili spominsko obele\xc5\xbeje. 22. oktobra 2017 je ob stoletnici Rommlovega postanka v Jev\xc5\xa1\xc4\x8dku lokalna skupnost na prireditvi predstavila zgodbo Erwina Rommla na Brgoli\xc4\x8devi doma\xc4\x8diji ter slavnostno otvorila obnovljen okop iz prve svetovne vojne; ta okop je italijanska vojska pustila nezaseden, kar je Rommlu omogo\xc4\x8dilo prost vstop v vas_NEWLINE_Italijanski novinar in pisatelj Paolo Rumiz je v teh krajih leta 2017 posnel dokumentarni film z naslovom Strada di Rommel. Dokumentarec sledi zapisom v Rommlovem dnevniku, postanek pa naredi tudi v Jev\xc5\xa1\xc4\x8dku na Brgoli\xc4\x8devi doma\xc4\x8diji ter v doma\xc4\x8diji Nje\xc5\xbena hi\xc5\xa1a.'